సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
​ఫిట్ నెస్ కోసం.. విరాట్ కోట్ల రూపాయలను వదులుకోనున్నాడా?
క్రికెటర్లతో పోలిస్తే చక్కని అథ్లెటిక్ బాడీని కలిగి ఉన్న కొహ్లీ ఈ విషయంలో మరింత శ్రద్ధ
TNN | Updated:
Jun 6, 2017, 10:05AM IST
ప్రస్తుతం తను ఫిట్ నెస్ పై నే కాన్సన్ ట్రేట్ చేశానని చెప్పాడు టీమిండియా కెప్టెన్ విరాట్ కొహ్లీ . మిగతా క్రికెటర్లతో పోలిస్తే చక్కని అథ్లెటిక్ బాడీని కలిగి ఉన్న కొహ్లీ ఈ విషయంలో మరింత శ్రద్ధ తీసుకోవాలని నిర్ణయించుకున్నాడట. ఇందు కోసం ఆహారపు అలవాట్లను కూడా పూర్తిగా మార్చేయాలని అనుకుంటున్నాడట కొహ్లీ. ప్రధానంగా సాఫ్ట్ డ్రింక్స్ సేవనానికి దూరంగా ఉండాలని అనుకుంటున్నానని కొహ్లీ చెప్పాడు. ఇప్పటికే కొన్నేళ్లుగా వాటి సేవనాన్ని తగ్గించేసినా.. ఇక పూర్తిగా మానేయాలని కొహ్లీ భావిస్తున్నాడు.
మరి అధికంగా చక్కెర, క్యాలరీలను ఇచ్చే సాఫ్ట్ డ్రింక్ ల సేవనాన్ని పూర్తిగా ఆపేసి ఫిట్ నెస్ ను కాపాడుకోవాలని భావిస్తున్న కొహ్లీ ఇదే సమయంలో తీసుకుంటున్న ఒక నిర్ణయంతో కోట్ల రూపాయలను వదులుకోవడానికి వెనుకాడకపోవడం గమనార్హం. తను వినియోగించని వస్తువులకు బ్రాండ్ అంబాసిడర్ గా ఉండటానికి కొహ్లీ ఆసక్తితో లేడు. ఈ ప్రకారం.. తను సాఫ్ట్ డ్రింక్స్ సేవనాన్ని పూర్తిగా ఆపేస్తున్నాడు కాబట్టి.. తను పెప్సీకి బ్రాండ్ అంబాసిడర్ ఉండటం కూడా సబబు కాదని కొహ్లీ భావిస్తున్నాడు. తను పెప్సీ తాగకుండా.. దాన్ని తాగాలని ప్రమోట్ చేయడం పద్ధతి కాదని కొహ్లీ అనుకుంటున్నాడు. అందుకే పెప్సీ బ్రాండ్ అంబాసిడర్ హోదా నుంచి కొహ్లీ వైదొలిగే అవకాశాలు కనిపిస్తున్నాయి. ఈ విషయాన్ని సూఛాయగా స్పష్టం చేశాడు విరాట్.